**Apátistvánfalva Községi Önkormányzat Képviselő-testületének**

**9/2016. (V.27.) önkormányzati rendelete**

**a közösségi együttélés alapvető szabályairól szóló**

**7/2014. (III. 20.) önkormányzati rendelet**

**módosításáról**

Apátistvánfalva Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a következőket rendeli el:

**1. §** A közösségi együttélés alapvető szabályairól szóló 7/2014. (III. 20.) önkormányzati rendelet (a továbbiakban: Rendelet) 1. § (1) bekezdése helyébe a következő rendelkezés lép:

„(1) A közösségi együttélés szabályaival ellentétes magatartás az a cselekmény vagy mulasztás, amely

a) az e rendelet 4-4/A. §-ában meghatározott közösségi együttélés szabályaiba ütközik,

b) a kedvtelésből tartott állatok tartásának szabályairól szóló önkormányzati rendelet 3-5. §-ában meghatározott szabályokba ütközik.”

**2. §** A Rendelet 3. § (1) bekezdése helyébe a következő rendelkezés lép:

„(1) Aki az e rendelet 1. § (1) bekezdésében meghatározott, a közösségi együttélés szabályaival ellentétes magatartást tanúsít és a közigazgatási hatósági eljárás és szolgáltatás általános szabályairól szóló 2004. évi CXL. törvény 94. § (1) bekezdés a) pontjában meghatározott, a jogsértő állapot megszüntetése iránti felhívásnak sem tesz eleget, százötvenezer forintig terjedő közigazgatási bírsággal sújtható.”

**3. §** Ez a rendelet 2016. június 1-jén lép hatályba.

Császár-Bartakovics Csaba sk. Dr. Dancsecs Zsolt sk.

 polgármester jegyző

A rendeletet a képviselő-testület a 2016.év május hó 26-i ülésén fogadta el.

Kihirdetve: 2016.május 27.napján.

 Dr. Dancsecs Zsolt sk.

 jegyző